als_Latn dik_Latn sag_Latn
Dietë vegjetariane
Sipas mjekëve amerikanë, mjafton të mbani një dietë vegjetariane për të humbur deri në 5kg. Ja si.
Politiko
E Martë, 3 Shkurt 2015 | 19:51
0 Komente.
Shumë studime kanë treguar tashmë të mirat e dietave vegjetariane. E dimë për shembull që mos ngrënia e mishit ul tensionin arterial duke shmangur kështu edhe sëmundjet e zemrës. Nga ana tjetër, zgjedhja e kësaj diete na bën të jetojmë më gjatë.
Një studim i fundit, i publikuar në revistën profesionale të ushqimit në Amerikë, tregon se dieta vegjetariane na bën të humbasim në peshë pa ulur numrin e kalorive.
Për të arritur në këto përfundime, studiuesit kanë riparë 15 studime që përmbledhin 755 pjesëmarrës nga Finlanda, Norvegjia, Polonia, Spanja, Suedia dhe Shtetet e Bashkuara. Mesatarisht, këta persona kanë rënë 5kg për gati 1 vit, pasi kishin ndalur së konsumuari mishin dhe pa mbajtur dieta strikte. Ndryshim ishte i vogël edhe ndërmjet atyre që ndoqën dietën vegjetariane dhe atyre që kanë ndjekur atë “vegan” i cili nuk lejon as produktet e qumështit dhe vezët. Duhet thënë se duke rënë në peshë dhe duke larguar ushqimet e yndyrshme shmanget edhe mundësia për diabet të tipit 2, sëmundje kardiovaskulare, artroze dhe disa lloje kancerash.
ita_Latn als_Latn slv_Latn als_Latn als_Latn als_Latn als_Latn als_Latn